Document ID: /fineweb-2-swissfilter-quality_10-filterrobots/filtered/02038.jsonl.gz/6183

Engiadina - Scuol di gea a contract da cooperaziun Biosfera
788 persunas han ditg gea, 211 han ditg na. In signal positiv envers la Val Müstair che fiss stada dependenta d'in gea da tut las 3 vischnancas pertutgadas dal contract, Scuol, Zernez e S-chanf. S-chanf dentant ha ditg na al contract che avess reglà la zona da tgira enturn tut il Parc Naziunal.
Il contract è necessari per che la Val Müstair pudess salvar il label dal reservat da biosfera Val Müstair - Parc Naziunal.
Clers gea's a lescha da polizia e pumpiers
In cler gea ha decidì il suveran da Scuol a la nova lescha da polizia, quai cun 804 gea cunter 188 na. Per la lescha da pumpiers hai schizunt dà 914 gea cunter 76 na. E plinavant ha Scuol approvà la concessiun per la sauaziun agricola a Ftan.